CELEX: 32010R1106
Language: lv
Date: 2010-11-30 00:00:00
Title: Komisijas Regula (ES) Nr. 1106/2010 ( 2010. gada 30. novembris ), ar ko izveido to pasākumu sarakstu, kuri turpmāk vairs nav jāpiemēro saskaņā ar Padomes Regulu (EK) Nr. 485/2008 par dalībvalstu veiktām Eiropas Lauksaimniecības garantiju fonda finansēšanas sistēmā ietilpstošo darījumu rūpīgām pārbaudēm

1.12.2010   
            
            
               LV
            
            
               Eiropas Savienības Oficiālais Vēstnesis
            
            
               L 315/16
            
         KOMISIJAS REGULA (ES) Nr. 1106/2010
   (2010. gada 30. novembris),
   ar ko izveido to pasākumu sarakstu, kuri turpmāk vairs nav jāpiemēro saskaņā ar Padomes Regulu (EK) Nr. 485/2008 par dalībvalstu veiktām Eiropas Lauksaimniecības garantiju fonda finansēšanas sistēmā ietilpstošo darījumu rūpīgām pārbaudēm
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2008. gada 26. maija Regulu (EK) Nr. 485/2008 par dalībvalstu veiktām Eiropas Lauksaimniecības garantiju fonda finansēšanas sistēmā ietilpstošo darījumu rūpīgām pārbaudēm (1) un jo īpaši tās 1. panta 2. punktu,
   tā kā:
   
               (1)
            
            
               Regula (EK) Nr. 485/2008 attiecas uz tādu uzņēmumu, kuri saņem vai izdara maksājumus tiešā vai netiešā saistībā ar Eiropas Lauksaimniecības garantiju fonda (ELGF) finansēšanas sistēmu, tirdzniecības dokumentu rūpīgu pārbaudi, lai pārliecinātos par ELGF finansēšanas sistēmā esošo darījumu faktisko īstenošanu un izpildes pareizību. Tomēr ir lietderīgi izslēgt no šīs regulas piemērošanas pasākumus, kas pēc savas būtības nav piemēroti ex post kontrolei, rūpīgi pārbaudot tirdzniecības dokumentus.
            
         
               (2)
            
            
               Atbrīvoto pasākumu saraksts šobrīd ir noteikts ar Komisijas 2000. gada 18. oktobra Regulu (EK) Nr. 2311/2000, ar ko izveido to pasākumu sarakstu, uz kuriem neattiecas Padomes Regula (EEK) Nr. 4045/89, un ar ko atceļ Lēmumu 96/284/EK (2). Ņemot vērā lauksaimniecības tiesību aktos notikušās izmaiņas, ir nepieciešams atjaunināt šo sarakstu.
            
         
               (3)
            
            
               Daži pasākumi ir saistīti ar maksājumiem, kuru joma ir saistīta vai nesaistīta ar tirdzniecības dokumentiem, kuriem var piemērot rūpīgu pārbaudi. Tādēļ ir lietderīgi izslēgt šādus pasākumus no Regulas (EK) Nr. 485/2008 darbības jomas.
            
         
               (4)
            
            
               Jāņem vērā, ka dažus pasākumus, ko iepriekš finansēja Eiropas Lauksaimniecības virzības un garantiju fonds (Garantiju nodaļa), tagad finansē Eiropas Lauksaimniecības fonds lauku attīstībai (ELFLA), kas izveidots ar Padomes 2005. gada 21. jūnija Regulu (EK) Nr. 1290/2005 par kopējās lauksaimniecības politikas finansēšanu (3).
            
         
               (5)
            
            
               Skaidrības labad Regula (EK) Nr. 2311/2000 ir jāatceļ un jāaizstāj ar jaunu regulu.
            
         
               (6)
            
            
               Šajā regulā paredzētie pasākumi ir saskaņā ar Lauksaimniecības fondu komitejas atzinumu,
            
         IR PIEŅĒMUSI ŠO REGULU.
   1. pants
   Uz pasākumiem, kas iekļauti sarakstā šīs regulas pielikumā, neattiecas rūpīgās pārbaudes sistēma, kura izveidota ar Regulu (EK) Nr. 485/2008.
   2. pants
   Regulu (EK) Nr. 2311/2000 atceļ.
   3. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 30. novembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 143, 3.6.2008., 1. lpp.
   
      (2)  OV L 265, 19.10.2000., 10. lpp.
   
      (3)  OV L 209, 11.8.2005., 1. lpp.
   
      PIELIKUMS
      
         Pasākumi, uz kuriem neattiecas rūpīgas pārbaudes sistēma saskaņā ar Regulu (EK) Nr. 485/2008
      
      Padomes 2007. gada 22. oktobra Regula (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), attiecībā uz:
      
                  a)
               
               
                  parasto tādu linu un kaņepju tirgu organizāciju, kurus audzē šķiedras iegūšanai, ciktāl lauksaimniekam izmaksāts minētās regulas 91. pantā paredzētais atbalsts;
               
            
                  b)
               
               
                  vīna nozares kopējās tirgus organizācijas šādiem pasākumiem:
                  
                              i)
                           
                           
                              izaršanas shēma saskaņā ar tās 85.o līdz 85.x pantu;
                           
                        
                              ii)
                           
                           
                              vienotā maksājuma shēmas atbalsts saskaņā ar tās 103.o pantu;
                           
                        
                              iii)
                           
                           
                              vīna dārzu pārstrukturēšana un pārveidošana saskaņā ar tās 103.q pantu;
                           
                        
                              iv)
                           
                           
                              priekšlaicīga ražas novākšana saskaņā ar tās 103.r pantu;
                           
                        
                              v)
                           
                           
                              dzeramā alkohola destilācija saskaņā ar tās 103.w pantu.
                           
                        
            
         (1)  OV L 299, 16.11.2007., 1. lpp.